I en pressemeddelelse skriver Thomas Kastrup-Larsen, Socialdemokraterne i Aalborgs borgmesterkandidat, at han i det nye byråd vil tage initiativ til at ændre de rejseregler, der har gjort det til kutyme, at byrådspolitikere har kunnet tage deres ægtefæller med på tjenesterejser på skatteborgernes regning. - Jeg vil tage rejsereglerne op til revision, så rejser for Aalborg Kommunes penge alene foregår med faglige eller netværksskabende formål for øje, og at kun fagligt relevante personer kan få sine udgifter dækket af kommunen, siger borgmesterkandidaten i pressemeddelelsen. Følg og deltag i debatten på vores facebookside Radio24syv og Ekstra Bladet skriver tirsdag, at Henning G. Jensen og Kristian Schnoor, begge Socialdemokraterne, i 2011 rejste til Solvang i Californien i forbindelse med byen, der er Aalborgs venskabsby. Med sig havde de hver deres hustru, som rejste med på Aalborg Kommunes regning.

Referat:
Borgmesterkandidaten vil revidere Aalborg Kommunes rejseregler.